PATVIRTINTA

Neringos meno mokyklos

direktoriaus 2024 m. vasario 27 d.

įsakymu Nr. V1-4

**RESPUBLIKINIO MOKINIŲ DAILĖS KONKURSO**

**„ATVIRUKAS MAMAI“**

**NUOSTATAI**

Kostas Kubilinskas

**Motinai**

Nieko nieko brangesnio

Neturiu už tave.

Tu už džiaugsmą skaidresnė,

Tu – labiausiai sava.

**I. BENDROSIOS NUOSTATOS**

1. Respublikinio mokinių dailės konkurso „Atvirukas mamai“ (toliau-Konkurso) nuostatai (toliau-Nuostatai) reglamentuoja Konkurso tikslus, uždavinius ir organizavimo tvarką.

2. Konkursą inicijuoja ir organizuoja Neringos meno mokykla.

**II. TIKSLAS IR UŽDAVINIAI**

4. Konkurso tikslas - per meninę raišką skatinti mokinių kūrybiškumą, atvirutės kompozicijos originalumą, atskleidžiant jausmus mamai.

5. Konkurso uždaviniai:

5.1. piešinio pagalba stengtis atskleisti šiltus jausmus mamai;

5.2. ugdyti gebėjimus kurti ir meninės raiškos priemonėmis perteikti (vizualizuoti) sukurtas piešinių kompozicijas;

5.3. skatinti mokinių saviraišką.

**III. KONKURSO LAIKAS IR DALYVIAI**

6. Konkurso dalyvių kūrybinių darbų paroda bus eksponuojama Neringos meno mokyklos facebook paskyroje.

7. Kūrybinius darbus siųsti, pristatyti iki **2024 m. balandžio 26d.** adresu: **Neringos meno mokykla, Pamario g. 4, 93124, Neringa.**

8. Konkurso dalyvis gali pateikti vieną atliktą darbą (atvirutę). Darbo matmenys - A5 formato lapas (atvirutė vienpusė arba atverčiama). Dailės darbai gali būti atlikti skirtinga technika:

tapyba (akrilas, akvarelė, tempera ir kt.),

mišri technika,

grafika (tušas, sausa adatas, lino raižinys, monotipija ir kt.).

Tik ne kompiuterine technika ir ne koliažo.

9. Konkurse gali dalyvauti Lietuvos dailės mokyklų,  meno mokyklų ir gimnazijų, progimnazijų mokiniai 6 – 19 metų.

10. Konkurso dalyviai iš vienos įstaigos gali pristatyti iki 10 kūrybinių darbų.

**IV. REIKALAVIMAI KONKURSO DARBO TURINIUI IR PATEIKIMUI**

11. Kūrybiniams darbams taikomi šie reikalavimai:

11.1. konkursui pateiktas darbas privalo būti originalus bei autorinis;

11.2. konkurso organizatoriams, kartu su darbais, pateikiamas dalyvių sąrašas;

 11.3. kūrybinio darbo kitoje pusėje, apatiniame dešiniajame kampe, smulkiu šriftu ranka užrašomas autoriaus vardas ir pavardė, miestas. Dalyvių registracija pateikta nuorodoje <https://forms.gle/LK7EhHQs69jCiyA2A>.

11.4. darbai, kurie bus pateikti pasibaigus terminui arba neturės kūrybinio darbo kortelių, nebus vertinami.

12. Konkurso rezultatai bus skelbiami 2024 m. balandžio 30 d. internetinėje svetainėje [www.nmm.lt](http://www.nmm.lt). ir facebook paskiroje ir Neringos meno mokyklos puslapyje.

13. Konkursą koordinuoja ir informaciją teikia Neringos meno mokyklos dailės mokytoja metodininkė Monika Urbonavičienė 861649662 el. paštas: monika.urbonaviciene@nmm.lt

**V. VERTINIMAS**

14. Vertinimo komisija atrenka po tris geriausius darbus kiekvienoje amžiaus grupėje:

14.1. I grupė – 6 - 10 metų;

14.2. II grupė – 11- 15 metų;

14.3. III grupė – 16 – 19 metų.

15. Darbus vertins Konkurso organizatorių sudaryta vertinimo komisija.

16. Darbų vertinamo kriterijai:

16.1. temos suvokimas ir atskleidimas;

16.2. idėjos originalumas;

16.3. meninė raiška;

16.4. darbo užbaigtumas, meniškumas, estetika;

16.5. originalus pasirinktos atlikimo technikos panaudojimas.

17. Konkurso laimėtojai ir jų mokytojai apdovanojami Neringos meno mokyklos padėkomis, atminimo dovanėlėmis.

**VI. BAIGIAMOSIOS NUOSTATOS**

18. Darbai autoriams atgal negrąžinami ir nesiunčiami.

20. Dalyvavimas konkurse reiškia dalyvio sutikimą su visomis konkurso sąlygomis, šiais nuostatais ir organizatorių teisę darbus publikuoti ar reprodukuoti. Dalyvavimas šiame konkurse laikomas autorių sutikimu su šiomis sąlygomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konkurso organizatorius:

Neringos meno mokykla

Adresas: Pamario g. 4, 93124 Neringa

Telefonas: +370 61649662

El. paštas: info@nmm.lt, monika.urbonaviciene@nmm.lt